वृष- आज आपको अपनी योग्यता-क्षमता साबित करने का बहुत अच्छा अवसर मिलेगा. चंद्रमा आज कर्म भाव में ही रहेगा. नई नौकरी के अवसर मिलने की आज आप पूरी उम्मीद कर सकते हैं. जो लोग पहले से रोजगार में हैं, उन्हें बढ़ा हुआ वेतन या बड़ा पद मिल सकता है. आज आप कोई भी बड़ा फैसला करने में जरा भी संकोच न करें, आपका फैसला सही साबित होगा. लेकिन पैसों से जुड़ा कोई फैसला आज न करें. घर-परिवार से जुड़ी समस्याएं हल करने के लिए आप बहुत व्यग्र रहेंगे. छिटपुट किस्म की समस्याएं आज दिन भर बनी रहेंगी. इनका संबंध आपकी पारिवारिक स्थितियों से ही है, और पारिवारिक मामलों को लेकर आप लगातार बेचैन बने रहेंगे. वास्तव में आपके अपने जीवनसाथी के साथ, और परिवार के अन्य सदस्यों के साथ परस्पर समझ की कमी, आपसी अहं का टकराव आदि की स्थितियां पिछले कुछ दिनों से ज्यादा तीव्र हो चुकी हैं, और अब समय उनके वापस सामान्य करने का है. आपके अपने प्रियजनों से किसी भी समस्या को तुरंत हल करने की अपेक्षा न रखें. आपने बहुत विनम्रता से, बहुत सार्थक ढंग से बात शुरु करें. समय आने पर आपको अपने सवालों का उत्तर मिलेगा, तब तक धैर्य रखें. इसी प्रकार अगर आपकी अपने ही किसी मित्र से कुछ अनबन हुई है, तो मामले को फिलहाल जस का तस छोड़ दें. न कोई पहल करें, और न कोई निष्कर्ष निकालें. आज आप किसी भी मामले की बिल्कुल तह तक जाने की कोशिश करेंगे, लेकिन निजी संबंधों के मामलों को इससे परे रखें. किसी भी स्थिति पर ज्यादा भावुक न हों, व्यावहारिक और प्रसन्न बने रहें.